"Спадзяюся, што Кар'ерны форум дазволіць выкладчыкам па-новаму паглядзець на працэс навучання, — падзяліўся сваімі думкамі рэктар БДУ Андрэй КАРОЛЬ. — Сёння немагчыма забяспечыць практыкаарыентаванасць без сістэмнай работы з заказчыкам кадраў. Неабходна зваротная сувязь і ацэнка працадаўцам студэнта. Без гэтых кампанентаў немагчыма казаць пра якасць і паўнавартаснасць нашай адукацыі. Важна таксама арыентаваць сістэму адукацыі на творчую самарэалізацыю і індывідуалізацыю навучання студэнтаў. Гэта дазволіць вырашыць шматлікія пытанні, звязаныя з падрыхтоўкай будучых спецыялістаў, запатрабаваных заказчыкамі і рэальным сектарам эканомікі".